HERRI ADMINISTRAZIO ETA JUSTIZIAKO SAILBURUAK (Erkoreka Gervasio) (EAJ, 2014-02-21):
Eskerrik asko legebiltzarburu andrea.
Arrondo andrea, zure bigarren interbentzioa hasi dozu demagogia aurpegiratuz. Nik kasu honetan demagogia benetan egin nahi izango banu, Gipuzkoako adibidea aipatuko nuke, ondotxo dakizunez. Baina ez dut nahi izan. Adibide asko dauzkat.
Zuk esaten dituzun gauzak hemen, zuek gobernatzen dituzuen erakunde asko eta askotan ez dituzuela ezta urrundik ere errespetatzen erakusten ematen dutenak. Baina ez dut bide horretatik egingo, ez. Demagogia egitera etorri izan banintz, bai egingo nukeen.
Esaten didazu klase magistral gisa nik emandakoa gaur oso kaxkarra dela nik esandakoa zuk ondotxo dakizkizulako. Are okerragoa oraindik. Nahita manipulatu dituzulako orduan, ez da izan okerra, ez da izan ezjakina, izan da borondatez egindako manipulazioa. Ze esaten duzu bai zifrak hortxe daude eta aldakuntzak izango dira hilabete batzuetatik besteetara.
Baina zuk hemen ekarri dituzun datuak izan dira, hain zuzen ere, urtarrilekoak eta azarokoak, hain zuzen ere ondo aukeratutakoak. Aipatu dituzu zuk zeuk hemendik aipatu duzu, konparatzen dituzunak zirela 2012ko urtarrilekoak, 2013ko azaroko datuekin. Eta, klaro, datu horiek manipulatzea da. Datu horiek bakarrik erabiltzea manipulatzea da.
Plantila presupuestarioei begiratuta, nik emandako datuak borobilak, ulergarriak eta erabatekoak dira. Plantila presupuestarioa Eusko Jaurlaritzaren menpean dauden erakunde guztienak, guztiak barne hartuta, 2012tik 2014era ez da jaitsi, ez da enplegu publikoaren suntsipenik izan, ez. Igo egin da.
De 68.568 puestos a 68.701, 133 más. Ez dago beraz, enplegu publikoaren suntsipenik. Ez dago batere. Horiexek dira zifra ofizialak, nik neuk ematen dizkizudanak Gobernu osoari dagokionez. Osakidetzari dagokionez esan dizut, mesedez konparatu konparagarriak diren erreferentziak, urtarrila urtarrilarekin, eta urtarrila honetan daude 3.801 nomina gehiago 2012ko urtarrilean baino. % 9,43 gehiago.
Hortik aparte ikusi duzunean zure datuak defendatzea ezinezkoa dela hasi zara beno bai, baina kopuruak bakarrik ez, kalitatea eta hori guztia... Baina hori beste debate bat da. Eta esan didazu akordioak egin behar direla sindikatuekin eta abar. Hori beste debate bat da. Hori ekarriko dugu baita ere nahi baduzue, nik ez daukat eragozpenik.
Baina bai nahiko nuke argitu aipatu duzun beste datu bat. Lanbideren kasua aipatu duzu, esanez 400 lanpostu desagertzeko zorian daudela. Ez, ez, hori gezur borobila da. Gobernuak sindikatuei eskaini dien lanpostuen zerrenda, negoziatzen ari garen lanpostuen zerrendak, aurrikusten ditu 850 lanpostu, momentu honetan nomina jasotzen dauden denak. 850.
Eta zuk aipatzen dituzun horiek beste gauza bat da errekonbertitu egingo direla. Orain arte programaren kontrako interinoak zirenak RPTa egiten denean lanpostu fijoak, karrerako funtzionarioenak izango direla, baina hori ez da enplegu publikoa suntsitzea, kontrakoa da. Hori da enplegu publikoa mantentzea, indartzea eta gainera bermatzea karrerako funtzionarioak bihurtuz, berez jatorrian interinoak zirenak. Hori ez da suntsitzea. Kopuruetan ez dago jaitsierarik eta kalitatean ez dago galtzerik, hobetzea baino, nabarmen hobetzea baino.
Beraz, datuak erabili ditzagun benetan ganoraz, zintzotasunez. Nik aurrean ez nagoenean zuk nahi dituzun manipulazio guztiak egin ditzakegu, prentsa aurrekoetan eta abar, libre duzu. Baina ni aurrean nagoenean eta erantzuteko gaitasuna daukadanean, mesedez ez manipulazio hain gordin, gogorrak eta defendaezinak egin; nahita ez nabarmenarazi egingo dudalako hori eta agerian jarriko ditudalako ematen dituzun datuak manipulatuta daudela eta horren ondorioz, zure tesiak ez daukala bat ere zentzurik.
Eskerrik asko.